b'\n_START_ARTICLE_\nOS/2\n_START_SECTION_\nOS/2 1.0\n_START_PARAGRAPH_\nOS/2 1.0 versija\xc2\xa0\xe2\x80\x93 paskelbta 1987\xc2\xa0m. baland\xc5\xbeio 2 d. ir i\xc5\xa1leista gruod\xc5\xbeio m\xc4\x97n. tur\xc4\x97jo tiktai tekstin\xc4\x99 vartotojo s\xc4\x85saj\xc4\x85. Ta\xc4\x8diau ji tur\xc4\x97jo puiki\xc4\x85 programavimo s\xc4\x85saj\xc4\x85 (angl. API - Application programming interface), leid\xc5\xbeian\xc4\x8di\xc4\x85 valdyti displ\xc4\x97j\xc5\xb3 ir apdoroti klaviat\xc5\xabros bei pel\xc4\x97s \xc4\xafvykius. Taip pat buvo \xc4\xafdiegta u\xc5\xbeduo\xc4\x8di\xc5\xb3 pasirinkimo priemon\xc4\x97 (angl. Program Selector), kuri leido naudotojui persijungti i\xc5\xa1 vienos \xc4\xaf kit\xc4\x85 tuo pat metu vykdom\xc4\x85 tekstin\xc4\x99 sesij\xc4\x85._NEWLINE_1988\xc2\xa0m. i\xc5\xa1leista OS/2 1.0 Extended Edition versija, tur\xc4\x97jo ry\xc5\xa1iams ir duomen\xc5\xb3 baz\xc4\x97ms skirtus i\xc5\xa1pl\xc4\x97timus: SNA\xc2\xa0\xe2\x80\x93 Systems Network Architecture, X.25/APPC\xc2\xa0\xe2\x80\x93 Advanced Program-to-Program Communication/LU 6.2, LAN Manager, Query Manager, SQL.\n_START_SECTION_\nOS/2 1.1\n_START_PARAGRAPH_\nOS/2 1.1 versija\xc2\xa0\xe2\x80\x93 i\xc5\xa1leista 1988\xc2\xa0m. spalio m\xc4\x97n. \xc5\xa0ioje versijoje jau buvo \xc4\xafdiegta grafin\xc4\x97 vartotojo s\xc4\x85saja (angl. GUI). \xc5\xa0i s\xc4\x85saja buvo labai pana\xc5\xa1i \xc4\xaf operacin\xc4\x97s sistemos Windows 2.1 vartotojo s\xc4\x85saj\xc4\x85.\n_START_SECTION_\nOS/2 1.2\n_START_PARAGRAPH_\nOS/2 1.2 versijoje buvo pristatyta HPFS fail\xc5\xb3 sistema, kurioje, lyginant su ankstesne FAT failine sistema, buvo \xc4\xaftrauktas ilg\xc5\xb3 failo vard\xc5\xb3 palaikymas ir i\xc5\xa1pl\xc4\x97stiniai fail\xc5\xb3 atributai. \xc4\xae FAT failin\xc4\x99 sistem\xc4\x85 taip pat \xc4\xaftraukti i\xc5\xa1pl\xc4\x97stiniai fail\xc5\xb3 atributai._NEWLINE_OS/2 1.2 Extended Edition versijoje buvo pristatytas TCP/IP ir Ethernet palaikymas.\n_START_SECTION_\nOS/2 1.3\n_START_PARAGRAPH_\nKuriant \xc5\xa1i\xc4\x85 versij\xc4\x85 1990\xc2\xa0m. nutr\xc5\xabko IBM ir Microsoft firm\xc5\xb3 bendradarbiavimas OS/2 operacin\xc4\x97s sistemos k\xc5\xabrime. Toliau \xc5\xa1i\xc4\x85 operacin\xc4\x99 sistem\xc4\x85 vyst\xc4\x97 tiktai IBM. OS/2 buvo tik kaip brangus atskiras programin\xc4\x97s \xc4\xafrangos paketas, kuriame tr\xc5\xabko i\xc5\xa1orini\xc5\xb3 \xc4\xafrengini\xc5\xb3 palaikymo, ypa\xc4\x8d kurie buvo pagaminti ne IBM firmos._NEWLINE_OS/2 1.3 versija buvo i\xc5\xa1leista 1991\xc2\xa0m. Joje labai tr\xc5\xabko i\xc5\xa1pl\xc4\x97stin\xc4\x97s atminties (angl. EMS) emuliatoriaus, kuris buvo naudojamas Windows/386 2.1, ir gal\xc4\x97jo vykdyti tik 640 KB dyd\xc5\xbeio programas. Iki OS/2 2.0 versijos OS/2 nei\xc5\xa1naudojo Intel 80386 procesoriaus paprastesni\xc5\xb3 32-bit\xc5\xb3 (angl. flat memory model) ir (angl. virtual 8086 mode) galimybi\xc5\xb3.'